Нова ТВ.мк

Нова ТВ е македонски портал формиран во 2013 година, од страна на Борјан Јовановски и Биљана Секуловска, поранешни новинари на А1-телевизија. Нова ТВ е портал што секојдневно емитува вести, стории, интервјуа, како и емисии неколку пати неделно. Главен уредник на порталот е Борјан Јовановски. При последната промена на сопственици на порталот во 2022 година, е купен од страна на Џабир Дерала. Главен и одговорен уредник е Зоран Иванов.

 Историја 
Во јануари 2013 година, новинарите Борјан Јовановски, Биљана Секуловска, Менче Атанасова-Точи и Сашка Цветковска го отворија порталот Нова ТВ. На почетокот само Јовановски и Секуловска биле сопственици на фирмата "Новавеб ТВ", која официјално стои зад сајтот, а подоцна во 2016 година, како сопственици се впишаа и новинарките Сашка Цветковска и Менче Атанасова-Точи.

Нова ТВ се појави година и половина по институционалното затворање на А1-телевизија, каде што работеа основачите на порталот како новинари или како уредници.

Покрај дневните репортерски стории, Нова ТВ објавуваше и истеажувачки текстови што откриваа корупција и злоупотреба на власта, коментари о колумни.

Во 2021 година, сајтот Нова ТВ што беше познат по тоа дека е формиран и воден исклучиво од новинари, премина во рацете на познат сопственик. Бизнисменот  Владимир Стајиќ го презеде сопствеништвото на порталот.

При последната промена на сопственици на порталот, во август 2022 година, е сопственик на порталот Џабир Дерала, сопственик на Шорткат продукција, главен уредник на Цивил Медиа и Фронтлајн.

 Редакција 
Главен и одговорен уредник
 Џабир Дерала

Одговорен уредник
 Зоран Иванов

Редакција
 Марија Тодоровска, Ана Василевска

За Нова пишуваат
 Зоран Иванов, Џабир Дерала, Бранко Тричковски, Љубомир Костовски и Биљана Секуловска

 Надворешни врски  
 novatv.mk 
 Список на македонски портали

Категорија:Македонски медиуми
Категорија:Телевизии во Скопје
Категорија:Телевизиски канали во Македонија